Lillemägi

pisi|Arheoloogilised välitööd 2025. aastal
Lillemägi (ka Lille mägi) on park Tartus. Park asub Riia tänava, Kalevi tänava, Lille tänava ja Tähe tänava vahel. 

Keskajal asus Lillemäel  (saksa k. BlumenbergUno Hermann, Tähtsamaid Tartu mäenimesid. Keel ja Kirjandus, 1965, nr 10, lk 632-633) Püha Antoniuse kalmistu. Kalmistu juures oli kabel, mida on esimest korda kirjalikult mainitud 1432. aastal. 1613. aasta revisjoni andmetel oli kabel hävinud, kuid kalmistut kasutati kuni 1773. aastani, mil keelustati linnasurnuaedadesse matmine.Püha Antoniuse kabeli ja kalmistu asukoht info.raad.tartu.ee

Samas lähedal teisel pool Riia maanteed Vanemuise teatrihoone ümbruses asus keskajal ka Püha Anna kalmistu.Ene Puusemp: "Keskajal oli Lille mäel linnatagune kalmistu" Tartu Postimees, 3. jaanuar 2002 Sealset mäge kutsuti ka Sõnnikumäeks ning selle vastas asuvat Lille mäge Surnute mäeks. 1769. aastal valmistatud krundiplaanil on tänava põhjapoolsele küljele kirjutatud: Todten Berg (Surnute mägi). Surnute mäe asemel hakati seda kohta nimetama Lille mäeks umbes 18. sajandi algul.

Mäge on ajaloos kutsutud ka Tõnisemäeks või Tõnismäeks (Tõnis on Antoniuse eestipärane variant). Uno Hermanni andmetel nimi püsis veel 18. sajandil aga hiljem, kui Riia ja Lille tänava äärde ehitati hooned ning kalmistu kadus aedade alla, jäi ka mäe nimi käibelt.

Arheoloogilisi uuringuid on tehtud 1987. ja 1991. aastal mäe lõunajalamil, kuhu ehitati Tartu Ringkonnakohtu hoone.

 Vaata ka 
 Püha Antoniuse kalmistu

 Viited 

Kategooria:Tartu pargid
Kategooria:Kesklinn (Tartu)